

**Učenci pozdravljeni!**

Kako ste kaj danes? Upam, da z učinki el. toka niste imeli težav. Rešitve te čakajo spodaj.


**ELEKTRIČNA NAPETOST**


Električna napetost je sposobnost električnega vira, da poganja električni tok.

Oznaka za el. napetost: **U**

Enota : **V** (volt)

Merilni instrument za merjenje napetosti je **voltmeter**. V električni krog ga vežemo **vzporedno** z električnim porabnikom.







Električne vire delimo glede na to, kakšen električnitok poganjajo na:

* Viri enosmerne napetosti (ti imajo pola označena z + in -, elektrone potiskajo ves čas v eno smer). To so galvanski člen – 1,5 V, baterija – 4,5 V, akumulator – 12 V , sončna celica – 0,5 V,
* Viri izmenične napetosti (ti nimajo označenih polov, elektrone potiskajo zdaj v eno smer, zdaj v drugo). To so generator v elektrarni – 25 kV, električna napeljava v stanovanju – 230V, kolesarski dinamo – 6V


Ponovimo: smer el. toka je po dogovoru nasprotna smeri gibanja elektronov.



Če vežemo voltmeter vzporedno z žarnico, kot kaže slika, merimo napetost na žarnici.



Če vežemo voltmeter vzporedno z virom napetosti, kot kaže spodnja slika, merimo napetost na viru. Puščice kažejo smer električnega toka.



Napetosti do 24 V za ljudi niso nevarne in takšne uporabljamo v šoli. Pri delu z višjimi napetostmi moramo biti pazljivi. Viri visoke napetosti lahko poženejo skozi naše telo velik električni tok, ki lahko povzroči različne poškodbe, kot so opekline, poškodbe celic v različnih organih, nepravilno delovanje in zastoj srca, smrt.

**Reši stran 78 v DZ.**

Rešitve prejšnje ure:

